Narbonne

Dinas yn ne-orllewin Ffrainc yw Narbonne (Catalaneg ac Occitaneg: Narbona). Saif yn département Aude yn région Ocsitania. Ar un adeg roedd yn bothladd prysur, ond erbyn hyn mae tua 15 km o'r môr.

Sefydlwyd y ddinas fel trefedigaeth Rufeinig Colonia Narbo Martius yn 118 CC, ar y Via Domitia, y ffordd Rufeinig gyntaf yng Ngâl. Yn ddiweddarach, sefydlodd Iŵl Cesar gyn-filwyr o'i leng Legio X Gemina yno. Rhoddodd y ddinas ei henw i dalaith Rufeinig Gallia Narbonensis.

Dan y Fisigothiaid bu'n brifddinas talaith Septimania, yna am gyfnod yn rhan o Emirat Cordoba nes iddi gael ei chipio gan y Ffranciaid dan Pepin Fychan yn 759. Yn ddiweddarach daeth y ddinas yn llai pwysig, yn rhannol oherydd i Afon Aude newid ei chwrs. Roedd y boblogaeth yn 1999 yn 46,510.

 Adeiladau 
 Eglwys gadeiriol St-Just
 Halles de Narbonne 
 Horreum
 Palais des Archevêques (Palas Archesgob)
 Via Domitia

 Pobl enwog o Narbonne 
 Charles Trenet
 Léon Blum
 Sant Sébastien
 Dimitri Szarzewski

Categori:Dinasoedd Ffrainc
Categori:Cymunedau Aude